Mongolia pronelo

La Kozlova pronelo aŭ Mongolia pronelo (Prunella koslowi) estas malgranda paserina birdo de la familio de Proneledoj kaj ties ununura genro Prunella. Ĝi troviĝas en montoj kaj duondezertoj de norda Ĉinio kaj Mongolio, inklude Gobi kaj Altajo. Formas superspecion kun P. atrogularis, ambaŭ apartenantaj al specigrupo kiu inkludus ankaŭ la speciojn P. fulvescens, P. montanella, P. ocularis kaj P. fagani. Oni proponis geografiajn rasojn tenella (priskribita el Uliastaj, en okcidenta Mongolio) kaj pallida (probable el suda Altajo), sed la diferencoj atribuiĝis al individua variado. Ĝi estas monotipa. 

Ĝi estas bruneca specio kun iom da ruĝeca nuanco ĉe kapo kaj dorso, dum flugiloj kaj vosto estas pli nigrecaj, sed meze la pugo estas ruĝecbruna. En la subaj partoj la gorĝo estas blankeca, la brusto kun bruneca nuanco kaj la ventro blanka. La kruroj estas ruĝecaj.

 Referencoj 
 BirdLife International 2004.  Prunella koslowi.   2006 IUCN Ruĝa Listo de Minacataj Specioj. Konsultita la  27an de julio 2007.

Kategorio:Paseroformaj
Kategorio:Proneledoj
Kategorio:Birdoj de Azio